b'\n_START_ARTICLE_\nFranc Beravs\n_START_SECTION_\n\xc5\xbdivljenje in delo\n_START_PARAGRAPH_\nRodil se je 22. oktobra 1939 o\xc4\x8detu Mihi (1901-1986) in materi Mariji (1908-2007). Njegov bratranec je bil kemik Janez Beravs._NEWLINE_Diplomiral je 1963 in doktoriral 1976 na oddelku za tekstilno tehnologijo Fakultete za naravoslovje in tehnologijo v Ljubljani in bil tu od leta 1961 do 1998 tudi zaposlen, od 1987 kot izredni profesor. Strokovno se je izpopolnjeval v Stuttgartu. V raziskovalnem delu se je posvetil preu\xc4\x8devanju plemenitenja tekstilij (beljenje bomba\xc5\xbea, barvarske lastnosti vlaken) in bil vodilni strokovnjak za tekstilni tisk v Sloveniji. Sam in s sodelavci je objavil ve\xc4\x8d znanstvenih in strokovnih \xc4\x8dlankov ter u\xc4\x8dbenik Tekstilni procesi: tiskanje in apretiranje tekstilij. (COBISS)'